**Lansarea Programului de instruire D4SEE pentru întreprinderile sociale din Regiunea Dunării**

Agenția pentru Dezvoltare Regională Sud Muntenia, în calitate de lider al proiectului **Danube4SEecosystem (D4SEE)**, împreună cu **Advanced Technology Systems**, partener în cadrul proiectului, anunță lansarea **Programului de instruire D4SEE**, creat special pentru a sprijini dezvoltarea economiei sociale în Regiunea Dunării.

**Despre program**

Programul de training și mentoring este organizat în cadrul proiectului *Danube4SEecosystem – Consolidarea dezvoltării Economiei Sociale prin implicarea Autorităților Publice Locale în ecosistemul de sprijin al întreprinderilor sociale pentru o piață a muncii mai incluzivă în regiunea Dunării*, finanțat prin **Programul pentru Regiunea Dunării**.

**Obiectiv**

Scopul programului este de a consolida competențele manageriale, financiare și digitale ale întreprinderilor sociale, oferind instrumente concrete pentru creșterea sustenabilă și pentru o colaborare eficientă cu autoritățile locale.

**Temele cursului**

* Introducere în economia socială și antreprenoriatul social
* Valori și metode de comunicare ale întreprinderilor sociale
* Managementul riscului
* Extinderea afacerii pe noi piețe
* Marketing și marketing online
* Afaceri cu impact – ESG (mediu, social, guvernanță)
* Finanțarea întreprinderilor sociale
* Managementul resurselor umane
* Colaborarea cu administrația locală

**Beneficiile pentru participanți**

* Cunoștințe practice și instrumente aplicabile imediat
* Mentorat direct din partea experților regionali
* Posibilitatea de a dezvolta parteneriate cu alte întreprinderi sociale și autorități locale
* Acces la platforma digitală D4SEE pentru formare continuă și networking transnațional
* Certificat de participare la finalizarea programului

**Detalii organizatorice**

* **Perioada:** 22 septembrie – 10 octombrie 2025
* **Format:** hibrid (online prin platforma D4SEE și întâlniri fizice)
* **Durată:** 5 zile de instruire, cu module tematice și sesiuni de mentorat personalizat

**Înscriere**

Participarea este **gratuită**, însă locurile sunt limitate.
👉 Pentru a vă înscrie, accesați: [link inscriere](https://docs.google.com/forms/d/1MvWatfdXeVA27-AYh0gBmpGf5Y23kGKwEIOwze0ClNg/viewform?edit_requested=true)

Vă invităm să ne fiți alături și să contribuiți împreună la consolidarea unui ecosistem al economiei sociale puternic și incluziv în Regiunea Dunării!